Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 409

(101) Ezt az önkorlátozó vonást azonban nem szabad túlértékelni. Ha egy vállalatnak nincs piaci hatalma, akkor csak úgy próbálhatja növelni a bevételeit, hogy optimalizálja a gyártási és forgalmazási folyamatait akár vertikális korlátozások segítségével, akár azok nélkül. Ha azonban van piaci hatalma, akkor a közvetlen versenytársai kárára is megpróbálhatja saját nyereségét növelni úgy, hogy növeli azok költségeit, illetve a vevõinek a kárára és végsõ soron a fogyasztók kárára azáltal, hogy megpróbálja megszerezni többletük egy részét. Ez történik akkor, amikor a kereskedelmi láncban feljebb és lejjebb található vállalatok megosztoznak a többletnyereségen, vagy amikor a kettõ közül valamelyik vertikális korlátozást használ arra, hogy kisajátítsa az összes többletnyereséget.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes